Debst

Debst () is en Dörp in de Gemeen Geestland in’n Landkreis Cuxhoben, Neddersassen. Binnen de Gemeen billt Debst en egen polietsche Oortschop.

Bi Debst höört ok de lüttje Oort Debsterbüttel mit bi.

 Geografie 

De Naveröörd sünd Hemendörp in’n Noordoosten, Drangst in’n Oosten, Wehden un Debsterbüttel in’n Süüdoosten, Fehmoor in’n Süden, Langen in’n Süüdwesten un Tajenfeld un Sievern in’n Noordwesten.

 Historie 

In de Oorkunnen kummt de Oort toeerst 1247 vör.

Bi en Brand an’n 13. Juli 1912 sünd de Kark un 26 von dormaals 56 Hüüs dalbrennt.

In’n Eersten Weltkrieg sünd 21 Soldaten ut Debst fullen oder vermisst un in’n Tweten 57.Onlineprojekt Gefallenendenkmäler

 Verwaltungsgeschicht 

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Debst in’n Kanton Leh höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Bremerleh in’n Kanton Bremerleh.

Debst hett vör 1852 to de Vaagdie Sievern von dat Amt Beers tohöört. 1852 is dat Deel von’t Amt Leh worrn. Von 1885 bet 1932 weer dat in’n Kreis Leh un denn in’n Landkreis Wersermünn. 1977 is dat denn Deel von’n Landkreis Cuxhoben worrn.

Debst weer fröher en egenstännige Gemeen. 1971 hett sik de Gemeen de Samtgemeen Langen anslaten. Debst is 1974 denn mit de Gemeen Langen tohoopleggt worrn. De Gemeen Langen is to’n 1. Januar 2015 oplööst worrn. Dat Rebeed höört nu to de Gemeen Geestland un billt dor de Oortschop Debst mit egen Oortsbörgermeester un Oortsraad.

 Inwahnertall 

 tohoop mit Debsterbüttel

 Religion 

Debst is evangeelsch-luthersch präägt un billt mit de Dionysiuskark en egen Kaspel. De Kark is üm un bi 1200 boot worrn. 1912 is de Kark afbrennt un denn ünner Leid von Alfred Sasse wedder neet opboot worrn.

 Wapen 

Dat Wapen wiest op blauen Grund dat Debster Dööpbecken von 1497 in Gold un Sülver.

 Oortsbörgermeesters 

 –2014: Andree Wittschieben
 2014–: Bernd Krüger

 Oortsraad 

Liddmaten
 2011:
 CDU: Sven von Glahn, Daniel Mittelstaedt, Christian Sancken
 SPD: Andrea Jüstel, Frank Moosmüller
 Börgerfrakschoon: Bernd Krüger
 Gröne: Michael Kaschek
 2016:
 CDU: Eckhard Beier († 21. April 2017), Sven von Glahn, Christian Sancken
 SPD: Andrea Jüstel, Frank Moosmüller
 Börgerfrakschoon: Bernd Krüger
 Gröne: Michael Kaschek

 Kultur 

Bi de Kark in Debst gifft dat en Denkmaal för de Fullenen ut de twee Weltkrieg’.

 Museums 

duum|Heimatmuseum
duum|Schriefer sien Herrenhuus, dat den Heimatvereen tohöört
Debst hett en lütt Heimatmuseum.

 Verenen 

De Schützenvereen Debst is 1912 grünnt worrn. De Sportvereen TSV Debst is 1948 grünnt worrn un de Heimat- un Drachtenvereen an’n 14. September 1979.

 Nachtleven 

In Debst steiht de Grootruumdisco Planet Dance.

 Weertschop un Infrastruktur 

De Freewillige Füürwehr Debst is an’n 11. März 1935 grünnt worrn. Vörher harr dat en Plichtfüürwehr geven.

 Verkehr 

Debst liggt an de Landsstraat 118, de in’n Süüdwesten na Langen un an de Landsstraat 135 ran löppt un in’n Noordoosten na Niewohl. De Kreisstraat 64 geiht in’n Süüdoosten na Debsterbüttel un Wehden. Von Noordwesten von Sievern her geiht de K 66 in’n Noorden an Debst langs un löppt denn in’n Oosten mit de L 120 tohoop, de na Drangst geiht. Över de L 120 is de Oort dör de Opfohrt 5 Debst ok an de Autobahn 27 (Afsnidd Cuxhoben–Bremerhoben) anslaten.

De nächste Bahnhoff is de Bahnhoff Bremerhoben-Leh an de Bahnlien Bremerhoben–Cuxhoben.

 Medizin 

Twüschen Debst un Langen an de L 118 liggt dat Krankenhuus Seepark.

 Scholen 

In Debst gifft dat de Seeparkschool Wersermünn as Fedderschool för Kinner, de motorisch inschränkt sünd. De Oort hett ok en Kinnergoorn, de annern Scholen sünd in Langen.

 Lüüd 

De Maler Paul Ernst Wilke hett en Tied lang in Debst wahnt. De Theoloog Justus Alexander Saxer weer von 1844 af an Pastoor in Debst.

 Literatur 

 Eduard Rüther: Chronik von Debstedt. 1935
 Johannes Göhler: Aus der Geschichte des Kirchspiels Debstedt: Aus Anlaß der ersten urkundlichen Erwähnung des Ortes Anno 1247 und der Anfertigung des Klinghe-Taufbeckens Anno 1497 neu dargestellt. 1997

 Footnoten 

 Weblenken 

Kategorie:Oort
Kategorie:Landkreis Cuxhoben